ΓΡΑΠΤΗ ΕΡΩΤΗΣΗ E-0182/00

υποβολή: Paul Rbig (PPE-DE) προς την Επιτροπή

(31 Ιανουαρίου 2000)

Θέμα: Μη φορολογική έκπτωση των ιδιωτικών οχημάτων στην Αυστρία

Στην Αυστρία, δενπάρχει δυνατότητα φορολογικής έκπτωσης για τα ιδιωτικά οχήματα καθώς και για τα οχήματα μικτής χρήσεως πράγμα το οποίο έχει ως αποτέλεσμα ναφίσταται για τις αυστριακές επιχειρήσεις σημαντικές στρεβλώσεις του ανταγωνισμού σε σχέση με άλλα κράτη μέλη.

Θα ήταν ως εκ τούτου απαραίτητο να τροποποιηθεί άμεσα το τμήμα της προτάσεως οδηγίας της Επιτροπής COM(98)377 τελ.(1) το οποίο περιέχει την ενοποίηση των διατάξεων σχετικά με τις μη επιλέξιμες δαπάνες για πλήρη φορολογική έκπτωση στην τροποποιηθείσα από το Ευρωπαϊκό Κοινοβούλιο μορφή της.

Επιπλέον η κατάργηση αυτής της διαδικασίας του προκαταβαλόμενου φόρου βάσει της εν λόγω προτάσεως οδηγίας είναι κάτι το οποίο πρέπει να χαιρετίσουμε, διότι οι εν λόγω διαδικασίες σε όλα τα κράτη μέλη ήσαν ιδιαίτερα δαπανηρές και χρονοβόρες και λόγω της μεγάλης διάρκειας έως 5 έτη και των δαπανών που συνδεόντουσαν με αυτήν επιδρούσαν αρνητικά στην οικονομία της Ένωσης.

Ποιά μέτρα προτίθεται να λάβει η Επιτροπή σε αυτήν την περίπτωση ώστε να διευκολύνει μία ταχεία μεταφορά των τροποποιήσεων που παρουσιάζονται στο έγγραφο COM(98)377 τελικό της οδηγίας 77/388/ΕΟΚ(2) καθώς και της προτάσεως κανονισμού;

Προτίθεται η Επιτροπή, να επιλέξει το δεύτερο τμήμα της προτάσεως του COM(98)377 τελικό σχετικά με τις διατάξεις για εξαιρέσεις από το δικαίωμα προς πίστωση, επειδή στο πλαίσιο αυτό πρόκειται απλά για τον εκσυγχρονισμό και την ενιαία εφαρμογή του σημερινού συστήματος προστιθεμένης αξίας, με το οποίο όμως μειώνονται οι στρεβλώσεις του ανταγωνισμού στην ενιαία αγορά;

(1) ΕΕ C 219 της 15.7.1998, σελ. 16.

(2) ΕΕ L 145 της 13.6.1977, σελ. 1.

Απάντηση του κ. Bolkestein Εξ ονόματος της Επιτροπής

(14 Μαρτίου 2000)

Η πρόταση οδηγίας του Συμβουλίου που τροποποιεί την οδηγία 77/388/CEE όσον αφορά το καθεστώς του δικαιώματος για μείωση του φόρου προστιθεμένης αξίας στην οποία αναφέρεται το Αξιότιμο Μέλος του Κοινοβουλίου, διαβιβάστηκε στις 17 Ιουνίου 1998 από την Επιτροπή στο Συμβούλιο για έγκριση. Η εν λόγω πρόταση είναι σε θέση να δώσει μια αληθινή απάντηση στα προβλήματα που αναφέρθηκαν.

Δυνάμει του άρθρου 93 (πρώην -άρθρο 99) της συνθήκης ΕΚ, για την έγκριση αυτής της πρότασης χρειάζεται ομόφωνη συμφωνία του Συμβουλίου. Μέχρι στιγμής, η εν λόγω πρόταση βρίσκεται πάντοτεπό συζήτηση στο πλαίσιο μιας τεχνικής ομάδας του Συμβουλίου, χωρίς να έχει καταστεί δυνατό να επιτευχθεί συμφωνία για την έγκρισή της.

H Eπιτροπή παρέχει κάθε συνδρομή στην αναζήτηση μιας συμβιβαστικής λύσης στους κόλπους του Συμβουλίου φροντίζοντας, ωστόσο, ώστε αυτή η συμβιβαστική λύση να σέβεται τους στόχους της πρότασής της.

Όπως δικαίως ανέφερε το Αξιότιμο Μέλος του Κοινοβουλίου, η εν λόγω πρόταση περιλαμβάνει δύο σκέλη, ήτοι: αφενός, την προσέγγιση των εθνικών κανόνων σχετικά με τις δαπάνες που δεν δίνουν δικαίωμα για πλήρη μείωση, και αφετέρου, την αντικατάσταση της διαδικασίας επιστροφής που προβλέπει η όγδοη οδηγία 79/1072/ΕΟΚ του Συμβουλίου, της 6ης Δεκεμβρίου 1979, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών Τρόπος επιστροφής του φόρου προστιθεμένης αξίας στουςποκειμένους στο φόρο οι οποίοι δεν είναι εγκατεστημένοι στο εσωτερικό της χώρας(1), με ένα δικαίωμα διασυνοριακής μείωσης.

Η Επιτροπή θεωρεί ότι τα δύο σκέλη της πρότασης είναι ισοδυνάμου σημασίας. Εξάλλου, η διεξαγωγή συζητήσεων στους κόλπους του Συμβουλίου δεν κατέστησε, μέχρι σήμερα, εμφανή την ανάγκη να διαχωριστουν τα δύο σκέλη της πρότασης.

(1) ΕΕ L 331 της 27.12.1979.